
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 53 

12 Μαρτίου 2012 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

24. Διατήρηση σε ισχύ του υφιστάμενου ειδικού συ¬ 
στήματος αξιολόγησης και του συστήματος επι¬ 


λογής προϊσταμένων οργανικών μονάδων του 
προσωπικού Φύλαξης και Εξωτερικής Φρούρη¬ 
σης των Καταστημάτων Κράτησης. 1 

25. Ηλεκτρονική κατάθεση δικογράφων, χορήγηση 
πιστοποιητικών και λοιπών εγγράφων από τα Δι¬ 
καστήρια της χώρας. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 24 

Διατήρηση σε ισχύ του υφιστάμενου ειδικού συστή¬ 
ματος αξιολόγησης και του συστήματος επιλογής 
προϊσταμένων οργανικών μονάδων του προσωπικού 
Φύλαξης και Εξωτερικής Φρούρησης των Καταστη¬ 
μάτων Κράτησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Α. Τις διατάξεις: 

1) Του άρθρου 7 παρ. 5 του Ν. 4024/2011 (226 Α'), όπως 
τροποποιήθηκε από το άρθρο 1 παρ. 12 του Ν. 4038/2012 
(14 Α'). 

2) Του άρθρου 49 του Ν. 2721/1999 (112 Α'), όπως ισχύει. 

3) Του άρθρου 26 του Ν. 3727/2008 (257 Α'). 

4) Των άρθρων 3 και 6 του Π.Δ. 215/2006 (217 Α'). 

5) Του άρθρου 90 του Κώδικα Νομοθεσίας για την 
«Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π/Δ/τος 63/2005 (98 Α'). 

7) Την υπ’ αριθμ. 23564/25.11.2011 κοινή απόφαση του 
Πρωθυπουργού και του Υπουργού Διοικητικής Μεταρ¬ 
ρύθμισης και Ηλεκτρονικής Διακυβέρνησης «Ανάθεση 
αρμοδιοτήτων στους Υφυπουργούς Διοικητικής Μεταρ¬ 


ρύθμισης και Ηλεκτρονικής Διακυβέρνησης, Κωνσταντί¬ 
νο Ρόβλια και Παντελή Τζωρτζάκη» (ΦΕΚ 2741 Β'). 

8) Την υπ' αριθμ. 99577/25.11.2011 κοινή απόφαση του Πρω¬ 
θυπουργού και του Υπουργού Δικαιοσύνης, Διαφάνειας 
και Ανθρωπίνων Δικαιωμάτων «Ανάθεση αρμοδιοτήτων 
στον υφυπουργό Δικαιοσύνης, Διαφάνειας και Ανθρωπίνων 
Δικαιωμάτων Γεώργιο Πεταλωτή» (ΦΕΚ 2741 Β'). 

Β. Το γεγονός ότι το παρόν διάταγμα δεν προκαλεί 
δαπάνη σε βάρος του Κρατικού Προϋπολογισμού. 

Γ. Τη γνωμοδότηση του Συμβουλίου της Επικράτειας, 
υπ’ αριθμ. Δ18/2012 μετά από πρόταση των Υφυπουργών 
Διοικητικής Μεταρρύθμισης και Ηλεκτρονικής Διακυ¬ 
βέρνησης και Δικαιοσύνης, Διαφάνειας και Ανθρωπίνων 
Δικαιωμάτων, αποφασίζουμε: 

Άρθρο 1 

Διατηρούμε σε ισχύ το υφιστάμενο ειδικό σύστημα 
αξιολόγησης και το σύστημα επιλογής προϊσταμένων 
οργανικών μονάδων, για το προσωπικό Φύλαξης και 
Εξωτερικής Φρούρησης, όπως αυτά προβλέπονται από 
τις διατάξεις του άρθρου 26 του Ν. 3727/2008 (ΦΕΚ 
257 Α'), του άρθρου 49 του Ν. 2721/1999 (ΦΕΚ 112 Α'), 
όπως αυτό τροποποιήθηκε από το άρθρο 1 παρ. 3 του 
ν. 3388/2005 (ΦΕΚ 225 Α) και των άρθρων 3 και 6 του 
Π.Δ. 215/2006 (ΦΕΚ 217 Α'). 

Άρθρο 2 

Η ισχύς του παρόντος διατάγματος αρχίζει από την 
δημοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 9 Μαρτίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΚΩΝΣΤΑΝΤΙΝΟΣ ΡΟΒΛΙΑΣ ΓΕΩΡΓΙΟΣ ΠΕΤΑΛΩΤΗΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 25 
Ηλεκτρονική κατάθεση δικογράφων, χορήγηση πιστο¬ 
ποιητικών και λοιπών εγγράφων από τα Δικαστή¬ 
ρια της χώρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των παρ. 1, 3 και 4 του άρθρου 42 του ν. 3659/2008. 
β) Των άρθρων 117 παρ. 2,119 παρ. 4 και 215 παρ. 1 του 
Κώδικα Πολιτικής Δικονομίας, όπως τροποποιήθηκαν ή 
συμπληρώθηκαν με τα άρθρα 8, 9 και 20, αντιστοίχως, 
του ν. 3994/2011. 

γ) Του άρθρου 72 παρ. 7, 8 και 11 του ν. 3994/2011 
«Εξορθολογισμός και βελτίωση στην απονομή της Πο¬ 
λιτικής Δικαιοσύνης και άλλες διατάξεις» (Α' 165). 

δ) Του ν. 3979/2011 «Για την ηλεκτρονική διακυβέρνηση 
και λοιπές διατάξεις» (Α' 138). 

ε) Του ν. 2472/1997 «Προστασία του ατόμου από την 
επεξεργασία δεδομένων προσωπικού χαρακτήρα» 
(Α'50). 

στ) Του ν. 3471/2006 «Προστασία δεδομένων προσω¬ 
πικού χαρακτήρα και της ιδιωτικής ζωής στον τομέα 
των ηλεκτρονικών επικοινωνιών και τροποποίηση του 
ν. 2472/1997» (Α' 133). 

ζ) του π.δ/τος 150/2001 «Προσαρμογή στην Οδηγία 
99/93/ΕΚ του Ευρωπαϊκού Κοινοβουλίου και του Συμβου¬ 
λίου σχετικά με το κοινοτικό πλαίσιο για ηλεκτρονικές 
υπογραφές» (Α' 125). 

2. Το γεγονός ότι η απόφαση αυτή δεν προκαλεί δα¬ 
πάνη σε βάρος του Κρατικού Προϋπολογισμού. 

3. Τη με αριθμό 19/2012 γνωμοδότηση του Συμβουλίου 
της Επικράτειας μετά από πρόταση των Υπουργών Οι¬ 
κονομικών και Δικαιοσύνης, Διαφάνειας και Ανθρωπίνων 
Δικαιωμάτων, αποφασίζουμε: 

Άρθρο 1 

Αρχές - Προϋποθέσεις 

Η καθιέρωση της ηλεκτρονικής κατάθεσης δικογράφων 
έχει ως στόχους την αποφόρτιση των υπηρεσιών των 
δικαστηρίων, την απλοποίηση και ενοποίηση των διαδικα¬ 
σιών κατάθεσης δικογράφων και πληρωμής των προβλε- 
πόμενων πόρων και τη διευκόλυνση των δικηγόρων κατά 
την παροχή των υπηρεσιών τους στους εντολείς τους. 

Οι αρχές και προϋποθέσεις, στις οποίες βασίζεται η 
ηλεκτρονική κατάθεση είναι οι ακόλουθες: 

α. Ενιαίο σύστημα ηλεκτρονικής κατάθεσης σε όλα τα 
πολιτικά δικαστήρια και τους δικηγορικούς συλλόγους 
της χώρας. 

β. Για την ηλεκτρονική κατάθεση δικογράφου απαιτεί¬ 
ται η χρήση προηγμένης ηλεκτρονικής υπογραφής. 

γ. Κατά την ηλεκτρονική κατάθεση δικογράφου θα δι¬ 
ασφαλίζεται η διαφάνεια, ο έλεγχος της ορθότητας της 
διαδικασίας, η αξιοπιστία κάθε επί μέρους ενέργειας και 
η εξατομικευμένη ενημέρωση όλων των εμπλεκόμενων 
φυσικών προσώπων και φορέων. 

δ. Διασφαλίζεται η συνέχεια της παρεχόμενης υπη¬ 
ρεσίας μέσω της δυνατότητας παρακολούθησης της 
πορείας της υπόθεσης μέχρι τη δημοσίευση της από¬ 
φασης και την άσκηση ενδίκων μέσων. 

ε. Οι ηλεκτρονικές υπηρεσίες κατάθεσης υποστηρίζο¬ 
νται τεχνικά από τους εμπλεκόμενους φορείς. 


Άρθρο 2 

Διαδικασία ηλεκτρονικής κατάθεσης 

1. Ο δικηγόρος για την εκκίνηση της διαδικασίας της 
ηλεκτρονικής κατάθεσης δικογράφου εισάγει τον αριθ¬ 
μό Μητρώου του οικείου Δικηγορικού Συλλόγου, μέσω 
του οποίου ταυτοποιούνται και εμφανίζονται αυτόμα¬ 
τα τα υπόλοιπα προσωπικά στοιχεία του, μεταξύ των 
οποίων ο Αριθμός Φορολογικού Μητρώου (Α.Φ.Μ.) και ο 
Αριθμός Μητρώου Κοινωνικής Ασφάλισης (Α.Μ.Κ.Α). Στη 
συνέχεια λαμβάνουν χώρα οι ενέργειες που περιγρά- 
φονται στην παράγραφο 2. 

2α. Καταχωρίζει τα στοιχεία του εντολέα του, το είδος 
της διαδικασίας και τον αριθμό των αντιγράφων που 
επιθυμεί να του χορηγηθούν και πραγματοποιεί την 
ηλεκτρονική πληρωμή, για την έκδοση του γραμματίου 
προκαταβολής του αρμοδίου Δικηγορικού Συλλόγου και 
των προβλεπόμενων ενσήμων και παραβολών υπέρ του 
Ενιαίου Ταμείου Ανεξάρτητα Απασχολούμενων (Ε.Τ.Α.Α), 
του Ταμείου Χρηματοδοτήσεως Δικαστικών Κτιρίων (ΤΑ. 
Χ.ΔΙ.Κ) και του Δημοσίου, μετά δε τη δέσμευση των 
αντίστοιχων ποσών από τον τραπεζικό λογαριασμό του 
απευθύνεται στο αρμόδιο Δικαστήριο. 

β. Επιλέγει το είδος του δικογράφου και το αντικεί¬ 
μενο της διαφοράς από τους αντίστοιχους πίνακες και 
στη συνέχεια επιλέγει ημερομηνία δικασίμου και αριθμό 
πινακίου και συμπληρώνει τα στοιχεία των διαδίκων, 
σύμφωνα με τους όρους που καθορίζει ο Κανονισμός 
του Δικαστηρίου και ο Κώδικας Οργανισμού Δικαστη¬ 
ρίων (ν. 1756/1988 ΦΕΚ Α' 35/26.2.1988). 

γ. Συμπληρώνει τα προαιρετικά πεδία όποτε είναι 
αναγκαίο κατά περίπτωση. 

δ. Μετά την ολοκλήρωση της καταχώρισης όλων των 
αναγκαίων στοιχείων, επισυνάπτει το σώμα του δικο¬ 
γράφου, που φέρει την προηγμένη ηλεκτρονική του 
υπογραφή, και το αποστέλλει. 

ε. Η διαδικασία ολοκληρώνεται με την αποστολή 
απάντησης από τη γραμματεία του δικαστηρίου, η 
οποία συνοδεύεται από τα αντίγραφα με την έκθεση 
κατάθεσης, που φέρει ημερομηνία, ώρα κατάθεσης και 
προηγμένη ηλεκτρονική υπογραφή. Χρόνος κατάθεσης 
θεωρείται η ημέρα και ώρα της κατά το προηγούμενο 
εδάφιο αποστολής απάντησης με αντίγραφο της έκ¬ 
θεσης κατάθεσης. Το ηλεκτρονικό δικόγραφο με την 
έκθεση κατάθεσης αναρτάται ταυτόχρονα στη σελίδα 
κατάθεσης της ιστοσελίδας του δικαστηρίου, σε ση¬ 
μείο, στο οποίο διαθέτει ασφαλή πρόσβαση μόνον ο 
καταθέσας δικηγόρος. 

στ. Το εκτύπωμα του δικογράφου και της έκθεσης 
κατάθεσης, που αποστέλλονται από το δικαστήριο στον 
δικηγόρο και φέρουν προηγμένη ηλεκτρονική υπογραφή, 
λογίζονται ως επίσημο αντίγραφο. 

Άρθρο 3 

Αρμοδιότητες Δικηγορικών Συλλόγων 

Ο αρμόδιος Δικηγορικός Σύλλογος στο πλαίσιο της 
διαγραφόμενης στο άρθρο 2 διαδικασίας: α. Ταυτοποι- 
εί τον δικηγόρο και ελέγχει εάν έχει, σύμφωνα με τις 
κείμενες διατάξεις, το δικαίωμα να καταθέσει το συ¬ 
γκεκριμένο δικόγραφο, διαπιστώνει την έλλειψη ασυμ¬ 
βίβαστου ή άλλου κωλύματος ή πειθαρχικής κύρωσης 
και επιτρέπει στο δικηγόρο να συνεχίσει τη διαδικασία 
της κατάθεσης. 

β. Υποστηρίζει τεχνικά τις συναλλαγές για την έκδοση 
του γραμματίου προκαταβολής και την ηλεκτρονική 
πληρωμή των προβλεπόμενων ενσήμων και παραβολών 
υπέρ του Ενιαίου Ταμείου Ανεξάρτητα Απασχολούμενων 
(Ε.Τ.Α.Α), του Ταμείου Χρηματοδοτήσεως Δικαστικών 
Κτιρίων (ΤΑ.Χ.ΔΙ.Κ) και Δημοσίου. 

γ. Διενεργεί την ηλεκτρονική είσπραξη των αντίστοι¬ 
χων ποσών και τον διαφανή και ακριβή επιμερισμό και 
απόδοσή τους στους δικαιούχους φορείς. 

δ. Διαβιβάζει τα απαιτούμενα νομιμοποιητικά στοιχεία 
στο αρμόδιο Δικαστήριο ώστε να επιτραπεί στον πιστο¬ 
ποιούμενο δικηγόρο να ολοκληρώσει την ηλεκτρονική 
κατάθεση δικογράφου. 

Άρθρο 4 

Αρμοδιότητες Δικαστηρίων 

Το αρμόδιο για την ηλεκτρονική κατάθεση δικογρά¬ 
φου Δικαστήριο: 

α. Υποδέχεται από το ενιαίο σύστημα των Δικηγο¬ 
ρικών Συλλόγων όλες τις απαιτούμενες πληροφορίες 
που διασφαλίζουν την εγκυρότητα της επιχειρούμενης 
κατάθεσης. 

β. Υποδέχεται το συνημμένο δικόγραφο. 

γ. Ελέγχει την προηγμένη ηλεκτρονική υπογραφή. 

δ. Επιτρέπει την επιλογή δικασίμου και αριθμού πι¬ 
νακίου. 

ε. Αποστέλλει τα αντίγραφα που ζητήθηκαν μαζί με 
την έκθεση κατάθεσης, η οποία φέρει ημερομηνία, ώρα 
κατάθεσης και προηγμένη ηλεκτρονική υπογραφή. 

στ. Ενημερώνει το ενιαίο σύστημα των Δικηγορικών 
Συλλόγων για την κατάθεση του δικογράφου. 

Άρθρο 5 

Χορήγηση πιστοποιητικών 

1. Τα Δικαστήρια μπορούν να χορηγούν σε ψηφιακή 
μορφή κάθε είδους πιστοποιητικά, βεβαιώσεις ή άλλα 
έγγραφα κατόπιν αιτήσεων δικηγόρων. 

2. Ο δικηγόρος καταχωρεί τα αναγκαία στοιχεία για 
την ταυτοποίησή του, όπως αναφέρονται στην παρά¬ 
γραφο 1 του άρθρου 2, πραγματοποιεί την ηλεκτρονική 
πληρωμή των προβλεπόμενων πόρων για τη σήμανση 
της αίτησης και του ζητούμενου εγγράφου, όπως προ- 
βλέπεται στην περίπτωση α της παραγράφου 2 του 
άρθρου 2, επισυνάπτει την αίτηση που φέρει προηγμένη 
ηλεκτρονική υπογραφή και την αποστέλλει στο αρμόδιο 
δικαστήριο. 

3. Το Δικαστήριο αποστέλλει στο δικηγόρο το αιτηθέν 
έγγραφο σε ψηφιακή μορφή με προηγμένη ηλεκτρονική 
υπογραφή. Το εκτύπωμα του πιστοποιητικού, που απο- 
στέλλεται από το δικαστήριο στο δικηγόρο και φέρει 
προηγμένη ηλεκτρονική υπογραφή, λογίζεται ως επί¬ 
σημο αντίγραφο. 


4. Αίτηση για τη χορήγηση των πιο πάνω εγγράφων 
μπορεί να απευθύνει προς στα Δικαστήρια σε ηλεκτρο¬ 
νική μορφή κάθε πολίτης, χωρίς να προβεί σε ηλεκτρο¬ 
νική πληρωμή της προβλεπόμενης σήμανσης. Το αιτηθέν 
έγγραφο χορηγείται σε έντυπη μορφή και κατά την 
παραλαβή από τον αιτούντα επικολλάται η σήμανση 
των προβλεπόμενων πόρων στην αίτηση και το αιτηθέν 
έγγραφο. 

Άρθρο 6 

Αυτόματη ενημέρωση 

Εάν προκληθεί τεχνικό σφάλμα κατά τη ροή της ηλε¬ 
κτρονικής κατάθεσης δικογράφου, το σύστημα ενημε¬ 
ρώνει αυτόματα το δικηγόρο ότι δεν είναι αποδεκτή η 
ολοκλήρωση της διαδικασίας και πρέπει να την επιχει¬ 
ρήσει εκ νέου, αν το επιθυμεί. 

Άρθρο 7 

Τήρηση ηλεκτρονικού αρχείου 

Τα Δικαστήρια και οι Εισαγγελίες τηρούν ηλεκτρονικό 
αρχείο των δικογράφων που κατατίθενται, των εκθέσε¬ 
ων κατάθεσης και κάθε άλλου συναφούς ηλεκτρονικού 
εγγράφου που σχετίζεται με την κάθε υπόθεση, σύμφω¬ 
να με τα προβλεπόμενα στη διάταξη της παραγράφου 
4 του άρθρου 42 του ν. 3659/2008. 

Η αναζήτηση των πληροφοριών από το ηλεκτρονικό 
αρχείο πραγματοποιείται κατά βάση με τη χρήση αλ¬ 
φαβητικού ευρετηρίου των διαδίκων και αριθμητικού 
ευρετηρίου των αριθμών κατάθεσης. 

Τα τηρούμενα ηλεκτρονικά αρχεία πρέπει να πλη¬ 
ρούν τους όρους και προϋποθέσεις ασφαλείας και να 
εγγυώνται ιδίως την ακεραιότητα, αυθεντικότητα, εμπι¬ 
στευτικότητα, και την ποιότητα των εγγράφων, καθώς 
και των δεδομένων και πληροφοριών που περιέχονται 
σε αυτά. 

Άρθρο 8 
Έναρξη ισχύος 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα 9 Μαρτίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΟΙΚΟΝΟΜΙΚΩΝ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΕΥΑΓΓΕΛΟΣ ΒΕΝΙΖΕΛΟΣ ΜΙΛΤΙΑΔΗΣ ΠΑΠΑΪΩΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ιιορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^ι·) 


Ηλεκτρονική Διεύθυνση: ήίίρ://νννννν.βί. 9 Γ - β-ιπαϊΙ: ννβόπΐ3δ1βΓ.βί@βί·9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* 01000531203120004 * - 




















































































